paragraph_text: Većinu morskih plodova konzumiraju ljudi, ali značajan dio koristi se i kao hrana za ribe u ribnjacima ili na drugim životinjskim farmama. Tako se plodovi indirektno koriste za proizvodnju druge hrane. Produkti kao što je riblje ulje i spirulina također se dobivaju iz morskih plodova. Neki se koriste za hranjenje organizama u akvarijima ili kućnih ljubimaca (npr. mačaka), a određeni čak i u medicini ili za industrijske neprehrambene svrhe (koža).